Diari Oficial de la Generalitat Valenciana


Sumari del DOGV 5259, del 16-05-2006 (2006/5670)

DECRET 63/2006, de 12 de maig, del Consell, pel qual es determina la competència sancionadora en les infraccions en matèria de sanitat vegetal.
-----------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2006/05/12/63/dof/vci/html**

### Dades del document

Número de DOGV
:   5259

Data del DOGV
:   16-05-2006

Secció del DOGV
:   I. DISPOSICIONS GENERALS

Número del document
:   2006/5670


Data del document
:   12-05-2006

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * sanció administrativa
    * malaltia vegetal
    * competència administrativa
    * legislació
    * legislació fitosanitària

DECRET 63/2006, de 12 de maig, del Consell, pel qual es determina la competència sancionadora en les infraccions en matèria de sanitat vegetal. [2006/F5670]  
La Llei 43/2002, de 20 de novembre, de Sanitat Vegetal, establix en l'article 46 que correspon a les distintes administracions públiques, en l'àmbit de les seues respectives competències, la realització dels controls i de les inspeccions necessàries que asseguren el seu compliment. En els articles del 53 al 56 tipifica les infraccions en matèria de sanitat vegetal, i l'article 58 quantifica les sancions que corresponen a cada infracció.  
L'article 49.3.3a de l'Estatut d'Autonomia de la Comunitat Valenciana, sense perjuí del que disposa l'article 149 de la Constitució, atribuïx a la Generalitat competència exclusiva en agricultura i ramaderia.  
El Decret 149/2005, de 21 d'octubre, del Consell, va aprovar el Reglament Orgànic i Funcional de la Conselleria d'Agricultura, Pesca i Alimentació. En este s'assignen les competències de les matèries regulades per la Llei 43/2002, de 20 de novembre, de Sanitat Vegetal, a la Direcció General d'Investigació, Desenrotllament i Innovació Agropecuària.  
Per això, i d'acord amb la referida Llei 43/2002, de 20 de novembre, de Sanitat Vegetal, i amb els articles 127.2 i 134 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a proposta del conseller d'Agricultura, Pesca i Alimentació i amb la deliberació prèvia del Consell, en la reunió del dia 12 de maig de 2006,  
DECRETE  
Article únic  
La iniciació de l'expedient sancionador en matèria de sanitat vegetal es realitzarà mitjançant una resolució del director general d'Investigació, Desenrotllament i Innovació Agropecuària, en la qual es nomenarà instructor i, si escau, secretari, tenint en compte la deguda separació entre la fase d'instrucció i la imposició de la sanció.   
La resolució de l'expedient sancionador correspondrà:  
a) Al secretari autonòmic d'Agricultura i Desenrotllament Rural en el supòsit d'infraccions lleus i greus.  
b) Al conseller d'Agricultura, Pesca i Alimentació en el supòsit d'infraccions molt greus.   
Disposicions finals  
Primera  
El conseller d'Agricultura, Pesca i Alimentació dictarà les disposicions de desenrotllament necessàries per al compliment i aplicació del que disposa el present decret.  
Segona  
Este decret entrarà en vigor l'endemà de la publicació en el Diari Oficial de la Generalitat.  
València, 12 de maig de 2006  
El president de la Generalitat,  
FRANCISCO CAMPS ORTIZ  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI